Na začiatku "Nežnej revolúcie" v novembri 1989 skupina Tublatanka na prvé tri dni požičala organizátorom demonštrácií na námestí SNP v Bratislave svoju zvukovú aparatúru. V tomto období sa stala aktuálnym hitom skladba „Loď do neznáma“ (autori: Peci Uherčík / Martin Sarvaš), ktorí si na ňu prizvali Maťa Ďurindu a Paľa Horvátha na spoluprácu (vokály). Na tejto skladbe spolupracoval a významne k nej prispel aj Fero Griglák – gitarista v skupinách Fermata, Prúdy, či Collegium Musicum. Ďalší hit sa v tomto období stal z piesne „Pravda víťazí“, ktorá patrila spolu so skladbami „Sľúbili sme si lásku“ od (Ivana Hoffmana) a „Modlitba pro Martu“ (Marty Kubišovej) medzi hymny tých dní.